**Epcot** merupakan sebuah taman tema di Walt Disney World Resort yang terletak berhampiran Orlando, Florida. Taman ini ditujukan kepada kebudayaan antarabangsa dan inovasi teknologi. Taman tema kedua yang dibina di tempat peranginan ini dibuka pada 1 Oktober 1982 dengan nama asal **EPCOT Center** yang dipegangnya sehingga tahun 1994.

Epcot merupakan singkatan *Experimental Prototype Community of Tomorrow* (Komuniti Prototaip Bereksperimen Masa Depan), sebuah kota utopia masa depan yang dirancangkan oleh Walt Disney. Wawasan asal Disney untuk EPCOT berupa sebuah komuniti contoh yang menempatkan 20,000 orang, yang diharapkan menjadi bahan ujian untuk perancangan dan penyusunan bandaraya. Wawasan Disney tidak tercapai kerana pembiayaan dan kebenaran untuk memulakan kerja di atas hartanya di Florida tidak dapat diperoleh sehingga beliau bersetuju untuk membina Magic Kingdom terlebih dahulu. Disney meninggal dunia sebelum Magic Kingdom dibina, dan syarikat Walt Disney memutuskan untuk tidak menjalankan perniagaan membangunkan bandaraya.

Taman tema ini mula-mula dikenali sebagai EPCOT Center untuk mencerminkan kenyataan bahawa taman ini dibina untuk menjelmakan idaman dan nilai-nilai kota EPCOT. Taman ini terbahagi kepada dua bahagian, iaitu Future World dan World Showcase, yang disusun atur dalam bentuk jam pasir. Kedua-dua bahagian dicorakkan sempena jenis-jenis pameran yang ditemui di eksposisi dunia. Pada awalnya, Epcot sering digelar "Pesta Sedunia yang berkekalan".

EPCOT Center dibina dengan memakan belanja antara $800 juta hingga $1.4 bilion, serta menghabiskan tiga tahun (projek pembinaan terbesar di Bumi ketika itu). Meliputi kawasan seluas 300 ekar (120 he), ia lebih dua kali besar Magic Kingdom.

Rujukan
-------

1. ↑  Kurtti, Jeff (1996). *Since the World Began: Walt Disney World, The First 25 Years*. New York, New York: Hyperion. m/s. 89. ISBN 0-7868-6248-3.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Epcot*** |

* Official Epcot section within disneyworld.com

|  |  |
| --- | --- |
|  | Wikikembara memiliki panduan pelancongan bagi ***Epcot***. |

Koordinat: 28°22′37″N 81°32′58″W﻿ / ﻿28.376824°N 81.549395°W﻿ / 28.376824; -81.549395

| * l
* b
* s
*Walt Disney Parks and Resorts* |
| --- |
| Disneyland Resort | Disneyland · Disney's California Adventure · Downtown Disney (California) |
| Walt Disney World Resort | Magic Kingdom · Epcot · Disney's Hollywood Studios · Disney's Animal Kingdom · Disney's Typhoon Lagoon · Disney's Blizzard Beach · ESPN Wide World of Sports Complex · Downtown Disney (Florida) · Resorts |
| Tokyo Disney Resort | Tokyo Disneyland · Tokyo DisneySea · Ikspiari |
| Disneyland Paris | Disneyland Park · Walt Disney Studios Park · Disney Village |
| Hong Kong Disneyland Resort | Hong Kong Disneyland · Inspiration Lake Recreation Centre |
| Disney Cruise Line | *Disney Magic* · *Disney Wonder* · *Disney Dream* · *Disney Fantasy* · Castaway Cay*·* Disney Cruise Line Terminal |
| Lain-lain | Disney Regional Entertainment (ESPN Zone) · Disney Vacation Club · Adventures by Disney · World of Disney · Shanghai Disneyland Resort |
| The Walt Disney Company · Walt Disney Imagineering · Walt Disney Creative Entertainment |